પાકિસ્તાનમાં સામી ચૂંટણીએ નવાઝ શરીફને કેદની સજાની જાહેરાતથી તેમની પાર્ટી પાકિસ્તાન મુસ્લિમ લીગમાં સોપો પડી ગયો હતો અને આવનારી ચૂંટણીમાં હવે પાકિસ્તાનમાં નવી ઊભરતી ઇમરાન ખાનની પાર્ટી પાકિસ્તાન તહરીકે ઇન્સાફ જીતી જશે તેવું લોકો માનવા લાગ્યાં હતાં, પરંતુ સજાની જાહેરાત થયા બાદ તરત લંડનથી પૂર્વ વડા પ્રધાન નવાઝ શરીફે જાહેરાત કરી હતી કે હું ભાગવાવાળો નથી હું પાકિસ્તાનમાં હાજર થઈશ અને મારી સચ્ચાઈ પુરવાર કરીશ.